**יָם הַדְּמָמָה פּוֹלֵט סוֹדוֹת**

**יָם הַדְּמָמָה פּוֹלֵט סוֹדוֹת,**

**וְכָל-הָעוֹלָם כֻּלּוֹ שׁוֹתֵק;**

**וּמֵאַחֲרֵי הָרֵחַיִם**

**שְׁאוֹן הַנַּחַל אֵינוֹ פוֹסֵק.**

בית א': בבית זה בולטת ניגודיות בין שתיקה ("דממה" ,"שותק") לבין השמעת קול ("פולט", "שאון" שאינו פוסק)

**שְׁחוֹר הַלַּיְלָה הוֹלֵךְ כּוֹבֵשׁ,**

**מַרְכִּיב צֵל עַל-צֵל וְכוֹפֵל;**

**דּוּמָם אֶל-יָם הַמַּחֲשַׁכִּים**

**כּוֹכָב אַחַר כּוֹכָב נוֹפֵל.**

בית ב': בבית זה בולט החושך. כוכבים נופלים מהשמים

מקרא:

כחול: מוטיב "הים"

ירוק בהיר: העולם

צהוב: מוטיב השתיקה והשקט

ורוד: מוטיב הקול

אפור: מוטיב החושך

אדום: הלב

ירוק כהה: אנאפורה "ארגיש"

קו תחתון: מוטיב הכוכב

**וּבְהִשְׁתַּתֵּק כָּל-הָעוֹלָם,**

**אַרְגִּישׁ: לִבִּי עֵר וּמְדַבֵּר;**

**אַרְגִּישׁ: מַעְיָן טָהוֹר אֶחָד**

**הוֹמֶה אַט שָׁם וּמִתְגַּבֵּר.**

בית ג': בבית זה מופיע ההתעוררות של הדובר כנגד לשתיקת העולם. קיימת "אנאפורה" מבליטה את הרגש ואת ההתעוררות של הדובר.

**אוֹמֵר לִבִּי לִי בַחֲשָׁאי:**

**"בְּנִי! חֲלוֹמוֹתֶיךָ בָאוּ;**

**נָפַל כּוֹכָב מֵרָקִיעַ –**

**הַאֲמִינָה – לֹא שֶׁלְּךָ הוּא.**

 בית ד': הלב מדבר אל האדם על הכוכב

**עוֹד שֶׁלְּךָ קָבוּעַ אֵיתָן**

**וּבְמִשְׁבַּצְתּוֹ יִזְרַח שָׁמָּה;**

**שָׂא עֵינֶיךָ – הִנֵּה שָׁם הוּא**

**קוֹרֵץ, רוֹמֵז לְךָ נֶחָמָה."**

בית ה': המשך דיבור הלב על הכוכב. יש לך כוכב בשמים!

**וּבְהִשְׁתַּתֵּק כָּל-הָעוֹלָם**

**אֵשֵׁב אַבִּיט אֶל-כּוֹכָבִי;**

**לִי אֵין עוֹלָם אֶלָּא אֶחָד –**

**הוּא הָעוֹלָם שֶׁבִּלְבָבִי.**

בית ו': חזרה על שתיקת העולם ומנגד יש עולם בתוך הלב. הכוכב עבר ללב....